সরকার পক্ষের দাবি আর পবিরারের পক্ষে প্রত্যাখ্যানের মধ্যেও গণমাধ্যমগুলো নিরপেক্ষ ও বস্তুনিষ্ঠ সংবাদ পরিবেশন করতে পারেনি। মিডিয়াগুলো সরকার পক্ষের দাবি ফলাও করে প্রচার করলে প্রত্যাখ্যানের বিষয়টি তারা গোচরেই আনেননি। এ ব্যাপারে অবশ্য রাষ্ট্রের সর্বোচ্চ আইন কর্মকর্তা অ্যাটর্নি জেনারেল মাহবুবে আলমের বক্তব্য উল্লেখ করা যেতে পারে। তিনি এ প্রসঙ্গে বলেন, আইনি সব প্রক্রিয়া চূড়ান্ত নিষ্পত্তির পর এখন আসামিদের কাছে রাষ্ট্রপতির কাছে প্রাণভিক্ষার আবেদন ছাড়া অন্য কোনো আবেদনের সুযোগ নেই। কিন্তু মজার ব্যাপার হলো আমাদের সংবিধানে প্রাণভিক্ষা বা প্রাণভিক্ষার আবেদন সংক্রান্ত অনুচ্ছেদই নেই বলে জানিয়েছেন সংবিধান বিশেষজ্ঞরা।